"请八月五日为千秋节表"是唐代张说创作的一篇散文.请八月五日为千秋节表作品原文 请八月五日为千秋节表 左丞相臣说,右丞相臣璟等言:臣闻圣人出则日月记其初,王泽深则风俗传其后.故少昊著流虹之感,商汤本元鸟之命,孟夏有佛生之供,仲春修道祖之箓:追始寻源,其义一也.伏惟开元神武皇帝陛下二气含神,九龙浴圣,清明总于玉露,爽朗冠于金天.月惟仲秋,日在端五,恒星不见之夜,祥光照室之期,群臣相贺曰:"诞圣之辰也,焉可不以为嘉节乎?比夫曲水禊亭,重阳射圃,五日彩线,七夕粉筵,岂同年而语也?"臣等不胜大愿,请以八月五日为千秋节,著之甲令,布于天下,咸令宴乐,休假三日.群臣以是日献甘露醇酎,上万岁寿酒,王公戚里,进金镜绶带,士庶以丝结承露囊,更相遗问,村社作寿酒宴乐,名为赛白帝报田神.上明元天,光启大圣,下彰皇化,垂裕无穷,异域占风,同见美俗. [1] 请八月五日为千秋节表作者简介 张说(667-730),唐文学家.字道济,一字说之,洛阳人.武后时授太子校书,曾流放钦州.中宗时任黄门侍郎等职.玄宗时任中书令,封燕国公.除作诗外,又擅长文辞,与当时苏颋(袭封许国公)齐名,并称为"燕许大手笔".著作有"张燕公集". [2] 参考资料 1. 王水照. 传世藏书.集库.总集 7-12 全唐文 1-6[M]. 海口:海南国际新闻出版中心,第1590页 2. 本书编委会编,唐诗观止 上,学林出版社,2015.08,第54页